
PATVIRTINTA
Šiaulių miesto savivaldybės tarybos
2025 m. balandžio          d. sprendimu Nr. T- 



 SKYRIUS


. Šiaulių dailės galerijos nuostatai (toliau – Nuostatai) reglamentuoja Šiaulių dailės galerijos (toliau – Galerija) teisinę formą, savininką, savininko teises ir pareigas įgyvendinančiąją instituciją ir jos kompetenciją, veiklos tikslą, rūšis, funkcijas ir uždavinius, įstaigos teises ir pareigas, direktoriaus skyrimo ir atleidimo tvarką, jo kompetenciją, įstaigos veiklos kontrolę, viešųjų pranešimų paskelbimo, įstaigos reorganizavimo, pertvarkymo, likvidavimo ir Nuostatų keitimo tvarką.
. Galerijos pavadinimas – Šiaulių dailės galerija. Galerija įregistruota Juridinių asmenų registre, kodas 193309312.
. Galerijos teisinė forma – biudžetinė įstaiga.
. Galerijos savininkas (toliau – Savininkas) – Šiaulių miesto savivaldybė (toliau – Savivaldybė), kodas 111109429, adresas: Vasario 16-osios g. 62, LT 76295 Šiauliai.
. Įstaigos savininko teises ir pareigas įgyvendina Savivaldybės meras (toliau – meras), išskyrus tas biudžetinės įstaigos teises ir pareigas, kurios yra priskirtos išimtinei ir paprastajai Savivaldybės tarybos kompetencijai (jeigu paprastosios Savivaldybės tarybos kompetencijos įgyvendinimo Savivaldybės taryba nėra perdavusi merui).
. Galerija – ribotos civilinės atsakomybės viešasis juridinis asmuo, išlaikomas iš Šiaulių miesto savivaldybės biudžeto asignavimų, veikiantis kultūros ir meno srityje ir teikiantis viešąsias kultūros paslaugas.
. Pagal savo prievoles Galerija atsako tik savo lėšomis. Išieškojimas pagal Galerijos prievoles vykdomas Lietuvos Respublikos civilinio proceso kodekse nustatyta tvarka.
. Galerija savo veikloje vadovaujasi Lietuvos Respublikos Konstitucija, Lietuvos Respublikos civiliniu kodeksu, Lietuvos Respublikos biudžetinių įstaigų įstatymu, Lietuvos Respublikos Vyriausybės nutarimais, Lietuvos Respublikos kultūros ministro įsakymais, Savivaldybės tarybos sprendimais, Nuostatais ir kitais teisės aktais. 
. Galerijos veikla yra neterminuota.
. Galerijos finansiniai metai sutampa su kalendoriniais metais.
. Galerija yra paramos gavėja, veikianti įstatymų nustatyta tvarka.
. Vieši Galerijos pranešimai skelbiami Galerijos interneto svetainėje www.siauliugalerija.lt.
. Galerijos buveinė: Vilniaus g. 245, LT 76343 Šiauliai.
. Galerijos teikiamos viešosios paslaugos vienodomis teisėmis prieinamos visiems fiziniams ir juridiniams asmenims.

. Galerijos veiklos pobūdis – meno galerija. 
. Galerijos veiklos sritys – kultūra, vizualieji menai, kultūrinis ugdymas.
. Galerijos veikla pagal teisės aktais patvirtintą Ekonominės veiklos rūšių klasifikatorių:
. kita leidybinė veikla, išskyrus programinės įrangos leidybą (58.19.00);
. kino filmų rodymas (59.14.00);
. viešųjų ryšių ir komunikacijos veikla (73.30.00);
. grafinio dizaino ir vaizdinės komunikacijos veikla (74.12.00);
. nuosavo arba nuomojamo nekilnojamojo turto nuoma ir eksploatavimas (68.20.00);
. kultūrinis švietimas (85.52.00);
. scenos menų veikla (90.20.00);
. kitų su menine kūryba ir scenos menais susijusių paslaugų veikla (90.39.00);
. meno įrenginių ir objektų eksploatavimo veikla (90.31.00);
. suvenyrų, dailiųjų rankdarbių ir religinių reikmenų specializuota mažmeninė prekyba (47.78.10);	
. fotografavimo veikla (74.20.00).

. Galerijos tikslai: 
. tenkinti Šiaulių miesto savivaldybės gyventojų kultūrinius ir meninius poreikius, skatinti jų kultūrinį aktyvumą ir kūrybiškumą;
. organizuoti ir rengti šiuolaikinio meno parodas ir projektus, pristatyti visuomenei Lietuvos ir užsienio šalių šiuolaikinio meno tendencijas, meno raidos įvairovę;
. ugdyti visuomenės sampratą apie šiuolaikinį meną, atskleisti jo ištakas, savitumą, kultūrinę vertę, ryšius su pasaulio meno ir kultūros procesais;
. didinti kultūros prieinamumą, ugdyti kultūrines žmogaus kompetencijas ir kūrybingumą.
. Galerija, įgyvendindama šiuos tikslus, atlieka tokias funkcijas:
. rengia miesto ir regiono, respublikines ir tarptautines šiuolaikinio profesionaliojo vaizduojamojo meno parodas;
. vykdo edukacines programas;
. bendradarbiauja su kitų kultūros sričių organizatoriais – pristato naujausias muzikos, šokio, mados, teatro ir kino tendencijas;
. organizuoja ir vykdo kultūrinius, šviečiamuosius renginius: rengia paskaitų ciklus, susitikimus su meno kūrėjais, viešas diskusijas aktualiomis kultūros ir meno temomis;
. skatina miesto menininkų kūrybinius ieškojimus, palaiko jų menines iniciatyvas;
. inicijuoja ir sudaro sąlygas jaunųjų kūrėjų integracijai į miesto ir Lietuvos menininkų bendruomenę;
. informuoja visuomenę apie viešus renginius, vykdo leidybinę informacinio ir reklaminio pobūdžio veiklą;
. dalyvauja Lietuvos ir tarptautiniuose kultūros projektuose;
. bendradarbiauja su Lietuvos ir užsienio meno, švietimo ir kultūros institucijomis;
. atlieka kitas teisės aktuose nustatytas funkcijas.

. Galerija turi teisę:
. suderinusi su Savininko teises ir pareigas įgyvendinančia institucija, keisti Galerijos darbo laiką; 
. planuoti Galerijos veiklos strategiją; 
. pasirinkti kūrybinės veiklos kryptis, kūrybinius darbuotojus, atlikėjus, autorius, atitinkančius Galerijos veiklos tikslus;
. savarankiškai sudaryti parodų ir renginių planus;
. įsigyti ilgalaikį ir trumpalaikį turtą, sudaryti sutartis ir prisiimti įsipareigojimus, susijusius su Galerijos veikla;
. plėtoti kūrybinius ryšius su Lietuvos ir užsienio valstybių partneriais ir dalyvauti šalies ir tarptautinių kultūros ir meno organizacijų veikloje;
. leisti ir platinti mokamus ir nemokamus informacinius leidinius, susijusius su Galerijos veikla;
. nustatyta tvarka įsigyti autorių teises į įvairaus pobūdžio meno kūrinius, užsakyti naujus kūrinius ir juos viešai atlikti ar demonstruoti;
. įstatymų ir kitų teisės aktų nustatyta tvarka informuoti visuomenę apie Galerijos veiklą;
. Savininko teises ir pareigas įgyvendinančios institucijos sprendimu gali įstatymų nustatyta tvarka jungtis į asociacijas, kurių paskirtis – įgyvendinti viešuosius interesus, jeigu toks jungimasis neprieštarauja Galerijos nuostatams ir veiklos tikslams. 
. teikti nemokamas ir viešąsias atlygintinas kultūros paslaugas, kurių sąrašą ir viešųjų atlygintinų paslaugų kainas (įkainius) nustato Savivaldybės taryba;
. turėti einamąsias nacionalinės ir užsienio valiutos sąskaitas Lietuvos Respublikos bankuose;
. valdyti Savininko patikėjimo teise perduotą turtą, naudotis ir disponuoti juo teisės aktų ir Savivaldybės tarybos nustatyta tvarka;
. vadovaudamasis Lietuvos Respublikos viešųjų pirkimų įstatymu ir kitais teisės aktais, organizuoti viešuosius pirkimus su Galerijos veikla susijusioms prekėms, paslaugoms ir priemonėms įsigyti;
. teikti Lietuvos Respublikos ir užsienio fondams finansuotinas programas ir projektus;
. organizuoti kultūros, švietimo renginius ir kitas iniciatyvas;
. sudaryti bendradarbiavimo, patalpų nuomos, paslaugų, koncertines, autorines, intelektinių paslaugų ir kitas sutartis;
. gauti paramą įstatymų nustatyta tvarka.
. Galerija, įgyvendindama jai pavestas funkcijas, privalo:
. vykdyti Nuostatuose nurodytą veiklą ir funkcijas;
. teisės aktų nustatyta tvarka teikti Juridinių asmenų registro tvarkytojui duomenis apie šio registro objektus;
. teikti Savivaldybės tarybai tvirtinti teikiamų viešųjų atlygintinų paslaugų kainas (įkainius);
. lėšas, gautas už Galerijos teikiamas viešąsias atlygintinas paslaugas, naudoti pagal Galerijos patvirtintą išlaidų sąmatą;
. atsiskaityti už pateiktas prekes, atliktus darbus ir paslaugas bet kuria sutarta forma pagal įstatymų ir kitų teisės aktų reikalavimus; 
. vykdyti įsipareigojimus pagal sudarytas sutartis;
. garantuoti Galerijos finansinių ir statistinių ataskaitų teisingumą;
. naudoti iš savivaldybės biudžeto gaunamas lėšas tik Nuostatuose nurodytiems tikslams įgyvendinti ir pagal asignavimų valdytojų patvirtintas išlaidų sąmatas;
. sudaryti sąlygas Galerijos darbuotojams kelti kvalifikaciją;
. užtikrinti žiūrovų saugumą, saugias darbuotojų darbo sąlygas, priešgaisrinę ir darbo saugą Galerijoje.
. Galerija gali turėti kitų įstatymuose ir kituose teisės aktuose numatytų teisių ir pareigų.

. Savininko teises ir pareigas įgyvendinančios institucijos (mero) kompetencija:
. priimti į pareigas ir atleisti iš jų Galerijos direktorių (toliau – direktorius), atšaukti iš pareigų bei įgyvendinti kitas funkcijas, susijusias su direktoriaus darbo santykiais, Lietuvos Respublikos darbo kodekso ir kitų teisės aktų nustatyta tvarka;
. nustatyti maksimalų etatų skaičių Galerijoje;
. priimti sprendimą dėl Galerijos buveinės pakeitimo;
. priimti sprendimą dėl Galerijos filialo steigimo ir jo veiklos nutraukimo;
. spręsti kitus, kituose įstatymuose ir Galerijos nuostatuose jo kompetencijai priskirtus, klausimus.
. Savininko teises ir pareigas įgyvendinančios institucijos (Savivaldybės tarybos) kompetencija:
. tvirtinti Galerijos nuostatus;
. nustatyti Galerijos teikiamų atlygintinų viešųjų paslaugų kainas (įkainius);
. skirti ir atleisti likvidatorių arba sudaryti likvidacinę komisiją ir nutraukti jos įgaliojimus;
. priimti sprendimą dėl Galerijos pertvarkymo, reorganizavimo ar likvidavimo.

. Galerijai vadovauja direktorius, vienasmenis Galerijos valdymo organas, kuris į pareigas skiriamas 5 metų kadencijai viešo konkurso būdu Lietuvos Respublikos Vyriausybės nustatyta tvarka, išskyrus atvejus, kai direktorius be konkurso skiriamas antrajai kadencijai vadovaujantis Lietuvos Respublikos biudžetinių įstaigų įstatymo 10 straipsnio 2 dalyje nurodytu atveju. Direktoriaus teises ir pareigas nustato Nuostatai ir pareigybės aprašymas. Direktoriaus pareiginės algos koeficientą, kintamosios dalies procentinį dydį ir skatinimo sąlygas nustato meras. Direktorius turi būti nepriekaištingos reputacijos.  
. Sprendimą dėl direktoriaus priėmimo į pareigas, jo atleidimo arba atšaukimo iš jų priima meras Lietuvos Respublikos darbo kodekso, Nuostatų ir kitų teisės aktų nustatyta tvarka. Be kitų darbo sutarties pasibaigimo pagrindų, darbo sutartis su direktoriumi taip pat pasibaigia atšaukus jį iš pareigų. Direktorius gali būti atšaukiamas iš pareigų jam praradus pasitikėjimą. Dėl direktoriaus atšaukimo iš einamų pareigų priimamas mero potvarkis.
. Direktorius:
. organizuoja Galerijos darbą, kad būtų įgyvendinami Galerijos tikslai ir atliekamos nustatytos funkcijos;
. užtikrina, kad Galerijos veikloje būtų laikomasi įstatymų, kitų teisės aktų ir Nuostatų;
. įstatymų nustatyta tvarka priima į pareigas ir atleidžia iš jų Galerijos darbuotojus, dirbančius pagal darbo sutartis;
. nustato Galerijos organizacinę struktūrą ir pareigybių sąrašą;
. nustato Galerijos darbuotojų darbo apmokėjimo sistemą, tvirtina darbuotojų pareiginės algos koeficientą, kintamosios dalies dydį, priemokas ir skatinimus;
. organizuoja Galerijos finansinę apskaitą pagal Lietuvos Respublikos finansinės apskaitos įstatymą;
. užtikrina racionalų ir taupų lėšų ir turto naudojimą, kad Galerijos finansiniai įsipareigojimai neviršytų jos finansinių galimybių, veiksmingą Galerijos vidaus kontrolės sistemos sukūrimą, jos veikimą ir tobulinimą;
. tvirtina Galerijos darbo tvarkos taisykles, darbuotojų pareigybių aprašymus ir kitus Galerijos teisės aktus;
. nustato Galerijos darbo laiką, suderinęs jį su Savininko teises ir pareigas įgyvendinančia institucija;
. garantuoja, kad pagal Lietuvos Respublikos viešojo sektoriaus atskaitomybės įstatymą teikiami ataskaitų rinkiniai ir statistinės ataskaitos būtų teisingi;
. tvirtina Galerijos pajamų, išlaidų ir kitas sąmatas;
. teisės aktų nustatyta tvarka atstovauja Galerijai teisme ar kitose valstybės ar savivaldybių institucijose, įstaigose;
. neviršydamas savo kompetencijos, leidžia įsakymus ir kitus Galerijos veiklą reglamentuojančius teisės aktus, privalomus visiems jos darbuotojams, ir kontroliuoja jų vykdymą;
. Galerijos vardu sudaro arba įgalioja kitus Galerijos darbuotojus sudaryti sutartis;
. vykdo kitas teisės aktais nustatytas darbo funkcijas.
. Laikinai nesant Galerijos direktoriui (ligos, atostogų, komandiruotės metu ir kt.), jo pareigas laikinai eina Galerijos darbuotojas, kuriam tokia funkcija priskirta pareigybės aprašyme, arba kitas asmuo, paskirtas mero potvarkiu.

. Direktoriaus ir darbuotojų darbo santykius, darbo apmokėjimą ir garantijas reglamentuoja Lietuvos Respublikos darbo kodeksas, Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatymas ir kiti teisės aktai.
. Direktorius, dirbantis pagal terminuotą darbo sutartį, kiekvienais metais vertinimo išvadą (metų veiklos ataskaitą) pateikia Savininko Kultūros skyriui, kuruojančiam Galeriją. Jį kuruojančio skyriaus vedėjas teikia siūlymą merui dėl direktoriaus vertinimo. Sprendimą dėl direktoriaus praėjusių kalendorinių metų veiklos įvertinimo, pareiginės algos koeficiento, kintamosios dalies dydžio ar kitų skatinimo priemonių nustatymo ir skyrimo priima meras.

. Galerija turi teisę valdyti Savininko patikėjimo teise perduotą turtą, naudotis ir disponuoti juo teisės aktų ir Savivaldybės tarybos nustatyta tvarka;
. Galerijos lėšų šaltiniai:
. valstybės biudžeto ir (arba) savivaldybės biudžeto asignavimai;
. kitų valstybės ir savivaldybių pinigų fondų lėšos;
. pajamos, gautos už viešąsias atlygintinas paslaugas;
. fizinių ir juridinių asmenų parama (labdara);
. kitos teisėtai gautos lėšos.
. Visos lėšos naudojamos pagal patvirtintą sąmatą, vadovaujantis šių lėšų panaudojimą reglamentuojančių teisės aktų nuostatomis.
. Savininkas iš savivaldybės biudžeto lėšų gali skirti Galerijai papildomų lėšų valstybinėms šventėms organizuoti, kitai kultūrinei, edukacinei veiklai vykdyti.
. Galerija gali dalyvauti tarptautinėse programose, projektuose ir gauti tarptautinių fondų finansavimą.
. Galerija gali gauti valstybės ir savivaldybės biudžetų asignavimų teisės aktų nustatyta tvarka dalyvaudama Lietuvos kultūros tarybos ir kituose skelbiamuose konkursuose atitinkamoms kultūrinės veiklos programoms, finansuojamoms iš valstybės arba savivaldybės biudžetų, vykdyti.
. Galerija privalo savivaldybės biudžeto ir specialiųjų programų gaunamas lėšas naudoti tik Nuostatuose nurodytoms funkcijoms vykdyti.

. Galerijos finansinė apskaita tvarkoma centralizuotai Savivaldybės tarybos įgaliotos įstaigos.
. Galerijos finansinė veikla kontroliuojama teisės aktų nustatyta tvarka.
. Galerijos funkcijų įgyvendinimo priežiūrą atlieka Savininko teises ir pareigas įgyvendinanti institucija ar jos įgaliotos institucijos, kitos įstatymais ir kitais teisės aktais įgaliotos institucijos.

. Pranešimai, kuriuos pagal Lietuvos Respublikos teisės aktus ar šiuos Nuostatus reikia paskelbti viešai, skelbiami Galerijos interneto svetainėje www.siauliugalerija.lt, prireikus – teisės aktų nustatyta tvarka Galerijos Savininko interneto svetainėje.

. Galeriją reorganizuoja, pertvarko ar likviduoja Savininko teises ir pareigas įgyvendinanti institucija – Savivaldybės taryba Lietuvos Respublikos teisės aktų nustatyta tvarka.

. Nuostatų keitimo tvarka nesiskiria nuo nurodytosios Lietuvos Respublikos biudžetinių įstaigų įstatyme.
. Jei pasikeičia teisės aktai, reglamentuojantys Galerijos veiklą, ir jei aukštesnės galios teisės aktai atitinkamus klausimus reglamentuoja kitaip nei Nuostatai, taikomos tų teisės aktų nuostatos.

. Tai, kas nereglamentuota šiuose Nuostatuose, sprendžiama taip, kaip numatyta Lietuvos Respublikos teisės aktuose.
. Už Nuostatų reikalavimų vykdymo užtikrinimą atsako Galerijos direktorius.

